**VABILO NA PREDAVANJE O TEMELJNIH POSTOPKOV OŽIVLJANJA**

Spoštovani!

Vabimo Vas, da se dne **17. 5. 2023** ob **17. uri** udeležite predavanja o varnosti in temeljnih postopkih oživljanja, na katerem vam bomo predstavili tudi iHELP-ov projekt ***Srcu prijazne občine***, h kateremu je Občina Slovenska Bistrica pristopila že leta 2014. Predavanje, ki ga je omogočil iHELP v sodelovanju z Občino Slovenska Bistrica, se bo odvijalo v **Centru za starejše Metulj**.

***Srcu prijazna občina***je projekt, ki želi povezati lokalne prebivalce in jih v primeru nezgod aktivirati v medsebojni pomoči. V proces medsebojne pomoči želi iHELP vključiti tudi lokalne zdravstvene domove, prve posredovalce, reševalce in prostovoljne gasilce, zobozdravnike, lekarne, šole, vrtce, domove za starejše, turistične zavode ter poleg same uprave občine, tudi podjetja, ki so družbeno odgovorna.

Občina Slovenska Bistrica svojim občanom omogoča brezplačni iHELP, nadgradnjo aplikacije, ki vključuje: globalno SOS alarmiranje prvih posredovalcev, SMS alarmiranje treh nujnih kontaktov (ICE), vsebino prve pomoči, zemljevid defibrilatorjev (AED) in seminar temeljnih postopkov oživljanja, na katerega Vas vabimo.

***Na predavanju Vam bomo predstavili:***

* ***delovanje aplikacije iHELP,***
* ***informacije o uporabi, brezplačno nadgrajene, aplikacije iHELP,***
* ***osnove temeljnih postopkov oživljanja, z uporabo defibrilatorja.***

*Za vse dodatne informacije smo dosegljivi na telefonski številki: 02/843 28 42 (Zlatka Mlakar), 040/691-862 (Andraž Ogorevc).*